Synagóga v Brezne

Synagóga v Brezne je židovská synagóga, ktorá sa nachádza na Štúrovej ulici v Brezne. Postavená bola v roku 1902, opravovaná v roku 1930. Od roku 1942 neslúži pôvodnému účelu. V roku 2016 bola ukončená jej rekonštrukcia. Od roku 1973 je chránená ako kultúrna pamiatka.

Výstavba a opis budovy 
Základný kameň budovy bol postavený v roku 1901. Stavalo sa podľa projektu banskobystričana Aloisa Payerbergera.
Chrám bol vysvätený v roku 1902 a opravovaný v roku 1930. Po deportácii Židov z Brezna v roku 1942 prestala plniť svoju úlohu. Po vojne bol využívaná ako sklad nábytku a osiva.

Synagóga má tri nadzemné podlažia, v druhom sa nachádza ženská galéria v tvare U. Zo vstupného priestoru vedú schody do modlitebne a na ženskú galériu. Aron-ha-kodeš je umiestnený na východnej strane hlavnej sály.

Rekonštrukcia a nové využitie 
Synagóga je 26. januára 1973 evidovaná ako kultúrna pamiatka avšak zároveň bola Pamiatkovým úradom charakterizovaná ako pamiatka bez využitia a jej stav ako „narušený“. Na jej čiastočnú rekonštrukciu na prelome storočia (podľa mesta 1996) prispeli breznianski Židia žijúci v zahraničí. Po rekonštrukcii sa v nej uskutočnili podujatia. To už bola synagóga vo vlastníctve mesta.

Nová rekonštrukcia bola hradená z 85% z Európskeho sociálneho fondu, 10% zo štátneho rozpočtu a 5% zo zdrojov mesta Brezna. Synagóga bola otvorená 11. mája 2016. Stavebné úpravy prebiehali od septembra do decembra 2015 a stáli 1,123 mil €. Podľa webu asb „[sa plánuje] organizácia koncertov, výstav, divadla, recitálov a iných kultúrnych a spoločenských podujatí komorného charakteru, ktoré nie je vhodné realizovať vo veľkých sálach.“ Sprístupnená bude tiež kupola s výhľadom na mesto. Súčasťou nového využitia bude aj expozícia o židovskej komunite v meste. Partnerom využitia je Akadémia umení v Banskej Bystrici.

Referencie

Externé odkazy 
 Informácie o rekonštrukcii od staviteľa Euro-Building
Synagóga po rekonštrukcii - videoprezentácia
 Článok o rekonštrukcii na portáli asb.sk s fotografiami, pohľadmi a pôdorysmi
Synagóga Brezno - Podujatia v breznianskej Synagóge: výstavy, koncerty divadelné a filmové predstavenia

Brezno
Stavby v Brezne
Architektúra z 1901